মিলন মেলা প্রাঙ্গনে বিশ্ববঙ্গ শিল্প সম্মেলন চলার সময়েই হঠাৎ সিপিআইএম নেতাদের বিক্ষোভে উত্তাল হয়ে উঠেছিল সম্মেলনের বাইরের চত্বর। হকচকিয়ে যায় কলকাতা পুলিশ। ভাঙড় কাণ্ডের প্রতিবাদ ও শিল্প সম্মেলনের নামে সাধারণ মানুষের করের টাকা অপচয়ের বিরুদ্ধে ছিল এই আন্দোলন।
কোনওরকমে বাম নেতা-কর্মীদের গ্রেফতার করে লালবাজারে নিয়ে গিয়ে মুখরক্ষা করেন কলকাতা পুলিশের কর্তারা। কিন্তু বিপত্তি বাঁধে সেখানে। বেল বন্ডে জামিন নিতে অস্বীকার বাম নেতারা। তাঁরা শুক্রবার সারা রাত লালবাজারের সেন্ট্রাল লক আপে কাটান। 
আরও পড়ুন:—
আরাবুল-ত্রাস কাটতেই প্রতিবাদের পথে গ্রামবাসীরা
রহস্যের কেন্দ্রে ‘থ্রি নট থ্রি’ কার্তুজ, বন্দুকের বাক্স ঘিরে জল্পনা তুঙ্গে
সেখান থেকেই পুলিশের চূড়ান্ত অব্যবস্থার কথা এক ভিডিও বার্তার মাধ্যমে সোশ্যাল মিডিয়ায় পোস্ট করেন বাম পরিষদীয় দলনেতা সুজন চক্রবর্তী। তিনি অভিযোগ করেন, বিকেল পাঁচটায় গ্রেফতার করা হলেও, তাঁদের রাত ১২ টার সময় প্রথম খাবার দেওয়া হয়। রাত দেড়টা নাগাদ ডাক্তাররা এসে আটক বাম নেতাদের মেডিক্যাল পরীক্ষা করেন। 
সুজন প্রশ্ন তোলেন, ‘সুপ্রিম কোর্টের কোন নির্দেশে আমাদের সঙ্গে এই আচরণ করা হল জানি না।’ তবে তিনি জানান, ‘মানুষের জন্য এই কষ্ট আমরা সহ্য করতে রাজি আছি।’  
নীচের ভিডিওতে দেখে নিন কী বার্তা দিলেন সুজন চক্রবর্তী:—